CELEX: 32006R0241
Language: el
Date: 2006-02-10 00:00:00
Title: Κανονισμός (ΕΚ) αριθ. 241/2006 της Επιτροπής, της  10ης Φεβρουαρίου 2006 , για τροποποίηση του κανονισμού (ΕΚ) αριθ. 1004/2001 της Επιτροπής σχετικά με την κατάταξη ορισμένων εμπορευμάτων στη συνδυασμένη ονοματολογία

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 40/5
            
         
      ΚΑΝΟΝΙΣΜΌΣ (ΕΚ) αριθ. 241/2006 ΤΗΣ ΕΠΙΤΡΟΠΉΣ
   
   της 10ης Φεβρουαρίου 2006
   για τροποποίηση του κανονισμού (ΕΚ) αριθ. 1004/2001 της Επιτροπής σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Η κατάταξη έγχρωμης οθόνης πλάσματος με δισκέτες εγκατάστασης προγράμματος, που πραγματοποιήθηκε με τον κανονισμό (ΕΚ) αριθ. 1004/2001 της Επιτροπής, της 22ας Μαΐου 2001, για την κατάταξη ορισμένων εμπορευμάτων στη συνδυασμένη ονοματολογία (2), είχε ως αποτέλεσμα την κατάταξη της οθόνης πλάσματος στον κωδικό ΣΟ 8528 21 90 και των δισκετών εγκατάστασης στον κωδικό 8524 91 00. Επειδή η σημείωση 6 του κεφαλαίου 85 της συνδυασμένης ονοματολογίας τροποποιήθηκε με ισχύ από την 1η Ιανουαρίου 2002 και δεδομένου ότι η επιτροπή ΕΣ συμφώνησε τον Οκτώβριο 2004 για την ερμηνεία αυτής της σημείωσης, ο κανονισμός (ΕΚ) αριθ. 1004/2001 θεωρείται ως μη ορθός.
            
         
               (2)
            
            
               Ως εκ τούτου, ο κανονισμός (ΕΚ) αριθ. 1004/2001 πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το δεύτερο στοιχείο στον πίνακα που περιλαμβάνει το παράρτημα του κανονισμού (ΕΚ) αριθ. 1004/2001 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2175/2005 (ΕΕ L 347 της 30.12.2005, σ. 9).
   
      (2)  ΕΕ L 140 της 24.5.2001, σ. 8.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδη συσκευασμένα για τη λιανική πώληση που παρουσιάζονται σε συνδυασμό ο οποίος περιλαμβάνει μια έγχρωμη οθόνη απεικόνισης, ακροδέκτες, καλώδιο τροφοδοσίας, τηλεχειριστήριο (που λειτουργεί με δύο ηλεκτρικές στήλες), εγχειρίδιο οδηγιών για το χρήστη και δισκέτες εγκατάστασης προγράμματος.
                  Η ανωτέρω οθόνη είναι τύπου πλάσματος και έχει διαγώνιο οθόνης 105,6 cm (συνολικές διαστάσεις Μ × Y × Π 103,5 × 64 × 15 cm), με αριθμό εικονοστοιχείων 852 × 480 και δύο εσωτερικά μεγάφωνα. Περιλαμβάνει τις ακόλουθες διεπαφές:
                  
                              —
                           
                           
                              τρία κυκλώματα για τη λήψη σήματος βίντεο (σύνθετο σήμα βίντεο),
                           
                        
                              —
                           
                           
                              ένα κύκλωμα λήψης δεδομένων (VGA-SVGA),
                           
                        
                              —
                           
                           
                              ένα κύκλωμα για τη λήψη ακουστικών σημάτων,
                           
                        
                              —
                           
                           
                              ένα κύκλωμα ελέγχου.
                           
                        Τα διάφορα κυκλώματα επιτρέπουν να απεικονίζονται έγχρωμα στην οθόνη τόσο τα δεδομένα που προέρχονται απευθείας από αυτόματες μηχανές επεξεργασίας πληροφοριών όσο και οι σταθερές ή μη εικόνες που προέρχονται από βιντεοφωνική συσκευή εγγραφής ή αναπαραγωγής, από συσκευή DVD, από βιντεοκάμερα κ.λπ.
               
               
                  8528 21 90
               
               
                  Η κατάταξη καθορίζεται από τους γενικούς κανόνες 1, 3β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8528, 8528 21 και 8528 21 90.
                  Ο ουσιώδης χαρακτήρας του συνδυασμού προσδίδεται από την οθόνη απεικόνισης.
                  Το προϊόν δεν δύναται να καταταγεί στη διάκριση 847160 επειδή είναι σε θέση να αναπαράγει έγχρωμη εικόνα από σύνθετο σήμα βίντεο (βλέπε τις επεξηγηματικές σημειώσεις του εναρμονισμένου συστήματος που αναφέρονται στην κλάση 8471 σημείο Ι, Δ, 1).
                  Επίσης, το προϊόν δεν κατατάσσεται στην κλάση 8531, επειδή η λειτουργία του δεν συνίσταται σε παροχή οπτικής ένδειξης για σκοπούς οπτικής σηματοδότησης (βλέπε τις επεξηγηματικές σημειώσεις του εναρμονισμένου συστήματος που αναφέρονται στην κλάση 8531, σημείο Δ).